**Mieli žurnalistai,**

**Maloniai kviečiame jus į š.m. rugsėjo 16 d. Tauragėje vyksiančią „Airtech spaudos dieną“, kurios metu Lietuvos neformaliojo švietimo agentūros (LINEŠA) atstovai pristatys šį rugsėjį startavusį ambicingą dronų mokymų projektą „Airtech“.**

„Airtech“ – tai naujas žingsnis integruojant dronų technologijas į švietimą. Tūkstančiams mokinių ir suaugusiųjų visoje Lietuvoje jis suteiks galimybę ugdytis inovatyvius technologinius įgūdžius.

„Airtech spaudos dienos“ metu žiniasklaidos atstovams bus pristatytas „Airtech“ projektas, dronų mokymų plėtros planai mūsų šalyje. Po spaudos konferencijos žurnalistai galės stebėti atvirą dronų pamoką ir pabendrauti su joje dalyvaujančiais mokiniais ir dronų mokytojais.

**Renginio programa:**

13:00 – pasitikimo kava (Tauragės bendruomenių namai, Vytauto g. 141)

14:00 – spaudos konferencija (bus vertimas į anglų kalbą)

15:00–16:30 – dronų pamoka mokiniams (Aerodromo g. 6)

17:00 – Tauragės metodinio centro atidarymo ceremonija

17:30–19:00 – atvira dronų pamoka visuomenei

**Spaudos konferencijoje dalyvaus:**

Tauragės rajono savivaldybės meras Dovydas Kaminskas;  
LR Krašto apsaugos viceministras Tomas Godliauskas;   
LINEŠA direktorius Valdas Jankauskas;   
Švietimo, mokslo ir sporto viceministras Rolandas Zuoza.

Renginys sulaukė daug tarptautinės žiniasklaidos dėmesio: *Deutsche Welle*, *ARD*, *De Volkskrant*, *Arte*, *Le Parisien, TV4 News Sweden,* tikimės ir Lietuvos žiniasklaidos atstovų susidomėjimo. Galime organizuoti žurnalistų nuvežimą iš Vilniaus į Tauragę.

***Būtume dėkingi, jei apie savo dalyvavimą praneštumėte iki 2025 m. rugsėjo 15 d. el. paštu dovile.joneliuniene@linesa.lt.***

**Renginio laikas:** rugsėjo 16 d. 14 val., trukmė ~ 5 val.

**Renginio vieta:** Tauragės bendruomenių namai, Tauragė, Vytauto g. 141

**Apie „Airtech“:**

„Airtech“ projekto iniciatorius ir vykdytojas Lietuvos neformaliojo švietimo agentūra (LINEŠA)

Partneriai: Krašto apsaugos ministerija, Švietimo, mokslo ir sporto ministerija, savivaldybės, mokyklos, mokytojai, Lietuvos šaulių sąjunga

Nuo rugsėjo Tauragėje ir Kėdainiuose, o spalį Jonavoje duris atveria trys pirmieji „Airtech“ bepiločių orlaivių metodiniai centrai. Vien šiais mokslo metais „Airtech“ būreliuose dronų valdymo bei konstravimo įgūdžių įgis 800 vaikų ir jaunuolių. Iki 2028 m. Lietuvoje veiks 9 tokie centrai ir bus apmokyta 7000 vaikų ir 1700 suaugusiųjų.

**Kontaktas žiniasklaidai:**

Dovilė Joneliūnienė   
Lietuvos neformaliojo švietimo agentūros (LINEŠA)   
Rinkodaros ir komunikacijos skyriaus vadovė   
+370 602 90133

[dovile.joneliuniene@linesa.lt](mailto:dovile.joneliuniene@linesa.lt)